Inka volk – ONAFHANKLIK
Posted on 06 Januarie 2019 06 Januarie 2019 by volksvryheid
Die Inka volk moes ‘n besonderse volk gewees het – enig in hul soort. Daarvan getuig hul verskillende nalatenskappe in beelde, in Peru en elders, asook in ou gebou materiaal toon hul eie swaar en stewige styl, sonder die byvoegings van “sement of klei”. Oral vorm dit ‘n belangrike skakel in tegnologie en nog meer. Vakmanskappe was spesifiek en gesofistikeerd op detail en krag gefokus, terwyl verbintenisse met ruimtewesens ook nie uitgesluit is nie.
As ’n mens vandag in Peru, Bolivia, Ecuador, Chili en Argentinië reis, is die oorblyfsels van die eens manjifieke kultuur nog duidelik te sien. Oral teen die berghange is terrasse waar gewasse intensief verbou is. Imposante vestings staan soos brandwagte teen die heuwels.
Machu Picchu. die Inka-vesting wat in 1911 deur die Amerikaanse ontdekkingsreisiger Hiram Bingham herontdek is, is ’n goeie voorbeeld van die Inkas se ingenieursvernuf. Dit is tydens die Spaanse verowering as toevlug vir vlugtende Inkas ontwerp. Daar was ’n sentrale plein met die paleis aan die een kant, ’n sontempel, talle openbare geboue, ’n beskermende muur en ’n doeltreffende waterstelsel wat baddens en fonteine gevoed het.
Inka-vakmanne het vele mooi skatte soos gode-beelde asook alledaagse werktuie van goud, silwer, erd en ander stowwe gemaak. Boonop is katoen- en wolstowwe geweef—vaardighede wat vandag nog in die poncho’s en fyn afgewerkte tekstielgoedere van Inka-afstammelinge op die hoëvelde van die Andes te sien is.
Al was daar geen skrif nie, het die Inkas natuurlik mondelings, asook deur middel van boodskappers en rookseine gekommunikeer. Daarbenewens het hulle die hemele bestudeer en die jaargetye voorspel. Hulle het sekerlik ook van wiskunde gebruik gemaak om hul paaie, geboue en terrasse te bou. ’n Spesiale koord met knope van verskillende lengtes en kleure is gebruik om dinge aan te teken.
Statue of the Supreme Inca Pachacuti
Die Moche, in die noorde, en die Nazca, in die suide, was beskawings wat reeds voor dié van die Inkas in Peru in Suid-Amerika bestaan het. Daar word gemeen dat die Nazca, wat tydgenote van die ou Romeine was, verantwoordelik was vir reusagtige, raaiselagtige lyne, patrone en tekeninge van tot 200 meter lank, wat soos gegraveerde orakels op die landskap aangebring is. Op hierdie foto is van die reguit lyne soos hulle selfs uit die ruimte waargeneem is!
Die lyne, patrone en tekeninge is geskep deur die roeskleurige rotse en klippe te verwyder en die woestynsand daaronder bloot te lê. Van die tekeninge beeld diere uit: hier ’n voël, daar ’n aap, elders ’n akkedis en tot ’n walvis. Die lugfoto LINKS is van ’n spinnekop—agt pote en al.
Most of us have heard of the mystical Nazca Lines in Peru
Posted in Inca, Inka, Peru
Previous Post Inca Peru
Next Post Racism in South Africa / Rassisme
3 gedagtes oor “Inka volk”
Inca Peru – ONAFHANKLIK	 06 Januarie 201916:07
[…] More information here: Inka volk […]
Mystery Of Peru’s Huge Nazca Lines – Peru – ONAFHANKLIK	 17 Augustus 201922:16
[…] Inka volk […]
Nazca lines Peru – ONAFHANKLIK	 21 November 201917:50
[…] The mystery at Moray, Inca agricultural experiment station. The photographer points out, “Surprisingly, for wiki in GB, the function of this site is only hypothetical; it is not for wiki in other languages, nor for the locals who keep Quechua tradition (Quecha, language of the people ‘administered’ by the Inca).” Inka volk […]